JohanHeinsen/ENO huggingface dataset:
Aalborg Stiftstidende, 1844-07-23
Efterat den slesvigske Stænderforsamlings Medlemmer paa Aabningsdagen endnu havde holdt en Raadslagning, ytrede Præsidenten i Mødet den følgende Dag, at han troede, at tale i hele Forsamlingens Aand, naar han afgav følgende Erklæring: "at vel følte Forsamlingen sig smertelig berørt ved det til den yttrede allerhøieste Mishag, da Forsamlingen dog, – ligesom det laae i dens Væsen og bestemt var udtalt i 6, 59 af Forordn. 15de Mai 1834, at den kun skulde lade sig lede af Hensyn til det, som efter dens samvittighedsfulde Overbeviisning tjente til Almeenvellets Fremme - var sig bevidst, at den ikke var afvegen fra den den tilkommende Rets og paaliggende Pligts Bane og stedse havde fulgt sin samvittighedsfulde Overbeviisning, saa maatte den heri finde en Beroligelse. Stænderforsamlingens Medlemmer kunde efter den modneste Overveielse ikke komme til den Overbeviisning, at der fra Forsamlingen var udgaaet Yttringer og Andragender, som overskrede de Forsamlingen i Anordn. 28de Mai 1831 anviste Grændser, saa meget mindre, som disse Andragender og Yttringer i den allerh. Bekjendtgjørelse ikke nærmere vare betegnede. Stænderforsamlingen havde den Bevidsthed, at den, med stadigt Hensyn til det elskede Fædrelands Vel og Ære, stedse overeensstemmende med Pligt, efter Evne havde viet de forelagte Lovudkast sin Virksomhed. Forsamlingen tiltraadte eenstemmig denne Erklæring, og Dr. Gülich tilbagetog derefter sit Forslag om en Adresse. Fra Tiedemann var indkommet Propositioner om, at Forsamlingen skulde begjære Erstatning, fordi der i Danmark siden 1813 var eftergivet 2/5 af Bankhæftelsen og om Adskillelse af Slesvigs og Holstens Finantser fra de danske. Hs. M. Kongen har afslaaet Andragendet om Anlæg af en fynsk Jernbane fra Assens over Odense til Nyborg indtil Supplicanterne tilveiebringe og indsende en foreløbig Anlægsplan med dertil hørende omtrentligt Overslag over de til Sammes Realisation fornødne Bekostninger, samt en Calcule over Banens Rentabilitet. O. Th. Av. melder med grundet Beklagelse, at den hæderlige Deputerede for de fynske Kjøbstæders 7de Valgdistrict, (Assens, Middelfart, Bogense og Kjerteminde), Agent Bruun, i Assens, ikke kan deeltage i den forestaaende Forsamling, men allerede for længere Tid siden har anmeldt sit Forfald baade paa høiere vedk. Sted og for Suppleanten, Kjøbmand E. B. Muus i Odense, og at Sidstnævnte ligesaa betimelig har anmeldt ikke alene Forfald, men aldeles frasagt sig sin Function som Suppleant. Et nyt Valg bliver saaledes nødvendigt for dette Valgdistrict.
Aalborg Stiftstidende, 1844-07-23
Natten til Mandag er hos Herredsfoged, Assessor Eber tin i Viborg, forøvet et meget dristigt Tyveri, hvorved hans Fuldmægtig, Hr. Thorgersen, er bleven frastiaalet noget over 200 Rbd., foruden nogle fremmede Sølvmynter. Ved at knække en Vinduesrude var Vedkommende gaaet ind i Contoiret, og havde efter at have opbrukket en Pult, hvori Nog lerne laae til et i samme Værelse staaende Bord, deraf udtaget Pengene. Af kjendelige Spor i Haven, hvor Tyvene først have været for at recognoscere, antages, at der maa have været tvende Personer med i Spillet. - For kortere Tid siden erholdt Herredsfoged, Kammerr. Rods Comptoir ogsaa en lignende Visit om Natten; men her var Vedkommende ikke saa heldig med Hensyn til Fangsten og maatte lade sig nøie med omtrent 10 Rbd. Rimeligt er det vel at antage, (Vib. Av.)at det er de samme Personer.
Aalborg Stiftstidende, 1844-07-23
Natten til den 13de de afbrændte en Gaard i Karlby, paa Rosenholms Gods. Den 5te Mai sidstl. afbrændte ligeledes en Gaard i samme By, uden at Aarsagen til Jldens Opkomst kunde opdages. Begge Fæsterne af de brændte Gaarde havde meget forbedret disses Bygninger, uden dog at forhøie Sammes Assurance eller forsikkre Noget af deres gode Besætning og Jndbo. (Rand. Av.)
Aalborg Stiftstidende, 1844-07-23
Aalborg, den 23de Juli. Posten ankom idag noget seent og af de modtagne Stændertidender kunne vi endnu kun meddele den vedtagne Adresse til Hs. Maj. Kongen. Allernaadigste Konge!
Aalborg Stiftstidende, 1844-07-23
Idet Nørre-Jyllands Provindsialstænder atter tiltræde deres Virksomhed, føle de Trang til, ved en allerunderdanigst Adresse at tolke Deres Majestæt de Folelser og den Stemning, hvoraf de, som Folkets Repræsentanter, ere gjennemtrængte. Vi bringe Deres Majestæt Folkets Tak, fordi D. Maj. ved et os forelagt Udkast til almindelig Værnepligt har besluttet, at komme det igjennem Stænderne tidligere yttrede Ønske imøde, og vi skulle nu tage under samvittighedsfuld Overveielse, om den Maade, hvorpaa Udkastet har søgt at løse denne vigtige Opgave, er stemmende med Landets sande Tarv og Folkets almindelige Ønsker. Vi takke D. Maj. for, at Stændernes Andragende om Forskud til de nye Hovedlandeveies Anlæg er opfyldt, idet vi holde os overbeviste om, at dette Forskud, hvorpaa Nørrejylland har særdeles Krav, og hvortil Samme i høi Grad. trænger, fremdeles aarlig vil blive anviist til udelukkende Anvendelse i denne Provinds, indtil Øiemedet er opnaaet.
Aalborg Stiftstidende, 1844-07-23
Ved den af D. Maj. besluttede Opførelse af de til Retssikkerhedens Haandhævelse fornødne, nye og hensigtsvarende Straffeanstalter vil et længe følt Savn kunne ventes afhjulpet, og vi tillade os i denne Anledning at udtale vor Tak til D. Maj., fordi Stændernes Andragende om Udgifternes Tilveiebringelse er taget til Følge.
Aalborg Stiftstidende, 1844-07-23
Jblandt afsagte Domme ved Viborg Landsoverret er efter Vib. Av. Følgende: Holm som Actor, contra Gaardmændene Jens Cortsen, Jens Christensen og Jens Christian Sørensen (Ldsoprykt. Jespersen), tiltalte for at have overtraadt Forordningen af 13de Januar 1741, idet nemlig de Tiltalte, af hvilke Jens Cortsen har Bopæl i Outrup Sogn paa Morsø- og de andre To i Sahl Sogn under Ringkjøbing Amt, i Juni Maaned f. A. have forladt deres Hjem for at drage omkring og holde gudelige Forsamlinger, og at de den 21de Juni have, uden Politimesterens Tilladelse, holdt en saadan Forsamling i Skjern Sogn i Ringkjøbing Amt, ved hvilken omtrent 100 Mennesker af begge Kjøn vare tilstede, og hvorunder Psalmer bleve afsjungne og en Prædiken af Luthers Huuspostil oplæst, ligesom og Jens Christian Sørensen fremsagde en af ham selv forfattet Bøn. For dette deres Forhold ere de Tiltalte ved Nørre og Bølling Herreders Extraret dømte, Jens Cortsen, der tvende Gange tidligere har været straffet for en lignende Lovovertrædelse, til Fængsel paa Vand og Brød i 2 Gange 5 Dage, og Jens Christensen og Jens Christian Sørensen til at bøde hver især 10 Rbd. Sølv til Ringkjøbing Amts Fattigkasse. Ved Overretten ere nu Gaardmændene Jens Cortsen, Jens Christensen og Jens Chr. Sørensen dømte til at bøde, Førstnævnte 20 Rbd. og hver af de tvende Sidstnævnte 5 Rbd. Sølv til Ringkjøbing Amts Fattigkasse.
Aalborg Stiftstidende, 1844-07-23
Fremdeles er afsagt Dom i en Sag, anlagt imod Skifteforvalteren og Herredsfogden paa Morsø, Ridder Rummelhoff, af Sognepræst Jssems Enke af ØsterAssels, til Tilbagebetaling af 44 Rbd. 4 Mk. 12; s. Sølv med Renter, som hende formeentlig urettelig affordret som Recognition &c. i hendes Mands Bo. Ved Underretten var af Sættedommeren, ProcurNygaard, saaledes kjendt for Ret: "Jndstævnte Bye og Herredsfoged, Justitsraad, Ridder Rummelhoff, bør til Pastor Jssems Enke i Øster-Assels tilbagebetale det fornævnte Beløb 44 Rbd. 4 Mk. 12 1/2 s. Sølv med Renter, 4 pCt. fra Klagens Dato til Forligelsescommissionen den 1ste August 1843, til Betaling skeer, og til den befalede Sagfører, Procur. Calundann, i Salair 10 Rbd. Sølv og til Sættedommeren Diæt og Befordringsudgifter 83 Rbd. 4 Mk. 8 s. samt endelig stemplet Papir, Dommer- og Skriver-Salair, som om Sagen ikke havde været beneficeret. At efterkommes inden 15 Dage efter denne Doms lovlige Forkyndelse under Adfærd efter Loven." Overretten har nu stadfæstet Bytingsdommen, dog saaledes, at de Sættedommeren tillagte Diæter og Befordringsomkostningerne bortfalde. J Salarium til Jndstævntes befalede Sagiører for Overretten, Procur, Qulstgaard, betaler Citanten 16 Rbd. Saa betaler han og til det Offentlige Retsgebyhr, Skriversalarium og Omkostninger til stemplet Papir, forsaavidt disse Udgifter ved Overretten skulde være erlagte af Jndstævnte, Enken Jssem, saafremt Sagen ikke for hendes Vedkommende havde været beneficeret sammesteds. Af Viborg Avis hensætte vi Følgende: "Naar "Aalb. Av." klager over Udeblivelsen af den jydske Stændertidende til Aalborg tvende Postdage, da kan Expeditionen af Samme ikke give andet Tilsvar: end at bemeldte Tidende ved et eller andet Postcomptoirs Uagtsomhed har forvildet sig. - Til ydermere Bekræftelse paa Foranstaaende tilføies Følgende: "At Viborg Stændertidender regelmæssig igjennem dette Comptoir blive forsendte med de herfra 4 Gange ugentlig afgaaende Poster, kan jeg med Sandhed bevidne." Viborg Postcomptoir, den 22de Juli 1844. Hansen." Sandsynligviis maa det da være paa Randers Postcomptoir at Stændertidenderne have henligget, thi ved 4 Ganges ugentlige Afsendelse vil det neppe ellers kunne undgaaes, at Stændertidenderne enten Torsdag eller Fredag maae naae hertil.
Aalborg Stiftstidende, 1844-07-23
Ved at meddele vore Betragtninger over Commissarii Jndledningstale i Viborg og det Ophold hos Censor, vor Avis havde lidt, siger Ove Thomsens Avis. "Det er formodentlig følgende Artikel, der har vakt Skrupler, som der rigtignok maatte en fast ubegribelig og derfor desto sørgeligere Ængstelse til at forklare, hos den Aalborgske Censor.
Aalborg Stiftstidende, 1844-07-23
Aggercanals Skibsliste. Jndk. D. 15de Juli. C. L. Møller f. Hull t. Hjarbek m. Salt. D. 17de: L. C. Schielsgaard f. London t. Thisted, ball. (Den 16de om Formiddagen passerede et lille Dampskib tæt forbi Jndløbet til Canalen nordefter.) D. 18de: N. P. Madsen f. London t. Skive, ball. P. Bach f. London t. Thisted, ball. D. 19de: L. H. Schmidt f. Rewcastlet. Lemvig m. Steenk. Hals Skibsliste. Jndk. D. 20de S. Tørgesen f. Tvedestr. m. Træl. L. C. Nielsen f. Kbhavn. m. Stykg. D. 21de: P. Johansen f. Østerr. m. Træl. G. Svensson, f. Skeen m. do. M. Alstrup f. Kbh. m. Stykg. D. 22de : C. Norup f. Dramm. m. Træl. Th. Hjelm f. Søraa m. Rug. - Udg. D. 20de : A. Hommet. Mandal m. Korn. D. 21de: N. Sørensen t. Rand. m. Stykg. A. P. Thomsen t. Horsens m. Kalk. C. C. Eiser til Holbek, ball. C.C. Eriksen t. Østersøen, ball. C. N. Eriksen t. Dramm. m. Korn. B. Petersen t. Kragero m. do. C. Anderson t. Götheb., ball. D. 22de : P. Gregersen t. Hobro m. Muurst. N. Willadsen t. Kiel m. Havre og Talg. - Vinden den 22de NB., frisk Kuling, klar Luft.
Aalborg Stiftstidende, 1844-07-23
Døde. A. Hardts Hustru, Sophie Magdalene, f. Mørck, paa Nymark. Enke eft. Toldbet. Schroter, Kristine, 86 A., i Dalum Mølle. Fru Haxthausen, i Nyborg.
Aalborg Stiftstidende, 1844-07-23
Bekjendtgjørelser. Det extraordinaire Valg, som ifølge det Kongelige Danske Cancellies Skrivelse af 18de Mai d. A. skal foretages paa tvende Suppleanter for Kjøbstædernes 1ste Valgdistrict til Provindsial=Stændernes Forsamling for Nørre-Jylland for den tilbagestaaende Deel af det Sexennium, der udløber med Aaret 1846, vil finde Sted i Compagnihuussalen Mandagen den 5te August førstkommende. Valghandlingen vil tage sin Begyndelse Kl. 8 Formiddag for de Valgberettigede i Budolphi Sogn og Kl. 3 Eftermiddag for de Valgberettigede i Frue Sogn. Vælgerne, som indbydes at give Møde til ovennævnte Tid og Sted for at udøve deres Valgret, ville blive fremkaldte til Stemmegivning efter en paa Raadstuen fremlagt Liste, hvorpaa de ere opførte i Orden efter deres Eiendommes Matricul=Rummer. Aalborg Stiftamthuus, den 22de Juli 1844. Tillisch.
Aalborg Stiftstidende, 1844-07-23
At Fragten pr. Dampskibet "Hebe er for Passagerer forhøiet og for Varer nedsat med 1/4 Deel, samt forAdressebreve med Pakker af indtil 1/2 Pds. Vægt til 8 s., bekjendtgjøres herved. Thisted, den 20de Juli 1844. Paa Committeens Vegne. H. D. Lützhøft. Motto. Jkke alt Nyt er godt I den Forventning at være kommen i Besiddelse af en og til sit Brug fortrinlig Bygsort i det af Hr. E. Schrøder anpriste forskrevet pommeranske gradet Byg, glædede vi os at see de os ukjendte bebudede radede Ar at skyde ud af den dyrtkjøbte udenlandske Kornsort. Men hvad fik vi at see, og hvor blev vor Glæde, da danske Gra dede Ax voxte frem af pommeransk 4radet Sæd, Vi see, at det trofaste Forsyn, der opholder Alt, ei forandrer Arterne i Naturens Frembringelser, hvor patriotiske end Menneskenes Handlinger bebudes at være. Vi ville gjerne troe, at det er skeet imod Hr. Schrøders Villie og Vidende, men vi ville derfor ogsaa gjerne ønske, at han, saavelsom Enhver, der vil vise sig som Patriot, vil antage lidt mere Forsigtighed; thi havde det ikke været for Artens Skyld, da havde vi visseligen ikke givet 5 1/2 Rbd. pr. Tønde af Byg, der efter Synet at dømme ikke kunde antages at være andet end Afharvning.
Aalborg Stiftstidende, 1844-07-23
Paa egne og flere Gaardbrugeres Vegne Frantz Johannsen, i Vaast.
Aalborg Stiftstidende, 1844-07-23
Til anstundende 1ste Novbr. kan en Huusjomfru eller Huusholderske faae Condition paa Vang pr. Aalborg, naar hun ved gode Anbefalinger kan godtgjøre, at kunne forestaae en saa stor Huusholdning. Vang, den 21de Juli 1844. Gleerup.
Aalborg Stiftstidende, 1844-07-23
Hos Maler og Lakerer D. Mayntzhusen jun, paa Nørregade kan en flink Dreng strax antages i Lære. Soda til Vadsk. Calcineret Soda, som i den senere Tid er meget brugt i Udlandet og Kjöbenhavn istedetfor Sæbe og Potaske, hvilke Ingredientser den skal erstatte uden Slid paa Töiet, faaes hos I. B. Færch, Mineralske Vande Nyt Seltser og Sodavand faaes til moderate Priser hos I. B. Færch.
Aalborg Stiftstidende, 1844-07-23
Christiania Anchiovis, bedste Nedlægning, faaes hos I. B. Færch.
Aalborg Stiftstidende, 1844-07-23
Badens Tydsk Dansk og Dansk Tydsk Lexicon og Olsens Engelsk Dansk og Dansk-Engelsk do. anvises billigt tilsalg af Adresse-Contoiret. i Mahognie Chiffonniere, 1 Æsketræes Chatol, i fernisseret Seng med poleret Himmel, 1 Birketræes Divan, 1 do. Frokostbord og 1 Spisebord til 12 Personer, anvises tilsalg fra Adresse-Contoiret.
Aalborg Stiftstidende, 1844-07-23
Ægte Christiania Ansioser. Marcus M. Galthen. kunne atter faaes hos 200 Favne tørt El= og Birke=Brænde ere tilkjøbs. ved Wisborggaard, samlet eller deelt. Bygnings- og andet Gruus modtages til Fyldning ved det i Fjorden ud for Slottet opførte Bolværk. Brinck.
Aalborg Stiftstidende, 1844-07-23
Chemiske Svovlstikker, fabrikeres og sælges af M. Schiønning i Løgstør til 1 Rbd. 3 Mk. pr. Gros i Papirstutter.
Aalborg Stiftstidende, 1844-07-23
Gaarden Molholm i Jerslev Sogn, Hjørring Amt, der staaer for Hartkorn 5 Tdr. 4 Skpr., kan underhaanden erholdes tilkjøbs eller Forpagtning, med eller uden Besætning, naar man henvender sig til undertegnede Eier Den aarlige Udsæd er 18 Tdr. Rug, 16 Tdr. Byg og 30 Tdr. Havre, og Hoavles aarlig 30 a 40 Læs. Besætningen er fortiden 8 Heste, 30 a 40 Fæ=Kreaturer og 50 Faar. Ved Gaarden er omtrent 100 Tdr. Land Hede og Kjær, som tjener til Opdyrkning. Det bemærkes, at Gaarden kan tiltrædes strax og den halve Kjøbesum kan blive indestaaende mod første Prioritetspant i Eiendommen. Mølholm, den 12te Juli 1844. Poul Jensen.
Aalborg Stiftstidende, 1844-07-23
Et fordeelagtigt beliggende Høkeri med øvrig tilliggende Leilighed, Tørve= og Brænderum, Gaardsrum og beqvem Til- og Jndkjørsel kan erholdes tilleie. Man behager at melde sig i forseglet Billet mkt. 1 K. paa Adressecomptoiret.
Aalborg Stiftstidende, 1844-07-23
Fra Skipper Springborg, førende Galeasen "Dorthea Marie, der tilhører Kjøbmand A. S. Sørensens Fallitbo heraf Byen, har jeg modtaget Underretning om, at han med Skibet er ankommen til Kjøbenhavn, hvorfra han ei vil afgaae, førend hans Tilgodehavende, circa 600 Rbd., bliver ham sendt. Han og Folkene have nu senere frivillig fratraadt Skibet, hvorover er berammet Auction til Afholdelse paa Børsen i Kjøbenhavn den 24de August førstkommende i Middagsstunden, istedetfor heri Byen den 31te dennes, imod at deres Tilgodehavende forlods udbetales dem af det indkommende Auctions-Beløb. I Anledning heraf indkaldes samtlige Creditorer i bemeldte Kjøbmand Sørensens Bo, til at møde ved en Skiftesamling, der afholdes paa mit Contoir Fredagen den 16de August førstkommende, Formiddag Kl. 10, for at afgive Erklæring om og hvorvidt de erkjende den fra Skipper Springborg fremkomne Opgjørelse for rigtig, ligesom og, om de have Noget imod, at den Summa, Skibet maatte koste meer end Skipper og Folk have tilgode, udbetales Skibets Pantecreditor, til Afdragpaa hans Tilgodehavende. Nykjøbing Byes Skifteret paa Morsø, den 18de Juli 1844. Rummelhoff.
Aalborg Stiftstidende, 1844-07-23
Da det ved Auctionen over Dronningborg Hovedgaard den 16de d. M. gjorte høieste Bud ikke blev antaget, saa bliver bemeldte Hovedgaard, ifølge Begjæring af Arvingerne efter afg. Oberst v. Arenstorff stillet til en ny Auction, som afholdes paa Gaarden Tirsdagen den 13de August førstk., Kl. 11 Formiddag. Conditionerne, der ere de samme som til første Auction, henligge til Eftersyn paa Gaarden og paa Herreds comptoiret. Gaarden kan ogsaa forinden Auctionen erholdes tilkjøbs. underhaanden, hvorom Liebhavere henvende sig til vedkommende Arvinger. Nørhald-Støvring Galthen Herreders Comptoir i Randers, den 19de Juli 1834. Wesenberg, Til Post-Abonnenterne. At Avisen heller ikke igaar kunde afgaae med Syd posten, er atter ikke vor Skyld men Censors, der ligesaa lidet denne Gang som tidligere fandt noget at stryge, men desuagtet ikke vilde lade Avisen passere for han havde erholdt forskjellige Aviser, vi til Redactionen havde benyttet, navnlig Berlings-Tidende", hen til sig for at overbevise sig om, at Hs. Maj. Kongens Svar til Sprogpetitionens Overbringere ogsaa virkelig havde staaet i dette Blad. Det er nu allerede skeet flere Gange, at Censor har foranlediget Ophold i Avisens Udkomme, ikke fordi han har fundet noget at stryge, men fordi han først har villet foretage en vidtløftigere Conferering med andre Blade og undersøge, hvorvidt det allerede er passeret disse Blades Censorer eller Tilsyn. Under saadanne Forhold og naar en Avises Censur ikke gjøres afhængig af Censors Skjønsomhed, men af Sammenligningen med andre Blades Gensur, maae vi bede det ærede Publicum at undskylde, naar Avisens Udkomme lider Standsninger, som det, ved den af os stadig anvendte Omhu for ikke at give Censor Anledninger til at stryge, dog ikke staaer i vor Magt at forhindre og som da alene maae tilregnes Maaden, hvorpaa Censor udfører sit Hverv, Redactionen.
Aalborg Stiftstidende, 1844-07-24
Aalborg Stiftstidende, Adresse-Avis. Aar 1844. No 147. Onsdagen den 24de Juli.
Aalborg Stiftstidende, 1844-07-24
Denne Avis, som udgives af Jens Chr. Borch & Julie Ree og redigeres af Bernhard Ree, udgaaer 5 Gange ugentlig og kan bestilles paa alle kgl. Postcomptoirer i Danmark og Hertugdømmerne samt paa Stiftsbogtrykkerie i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1844-07-24
Fædrelandet. Kjøbenhavn, den 23de Juli. Hs. Kgl. Høihed. Kronprindsen er igaar Eftermiddag ankommen hertil fra Færøerne med Cadetcorvetten Flora, og blev af det ved Toldboden tilstedeværende Publicum hilset med Hurraraab. (Fædrel.)
Aalborg Stiftstidende, 1844-07-24
Efter Forlydende befinder Hs. Kgl. H. Kronprindsessen sig ikke vel og ønsker at foretage en Badereise. (Kbhpst.)- Den russiske Keisersøn, Storfyrst og Storadmiral Constantin ankom igaar hertil med Linieskibet Ny Jngermanland, og blev ved Toldboden modtagen af Gouverneuren, Hs. D. Prinds Vilhelm, samt Kammerherrerne Zahrtmann og Levetzau, hvilken Første er udnævnt til Hs. K. Høiheds Adjutant under Opholdet her. Storfyrsten steg af i Hs. D. Landgrevens Palai.
Aalborg Stiftstidende, 1844-07-24
- Det russiske Orlogs-Dampskib Kamschatkab af 600 Hestes Kraft, 14 Haubitser og 2 96 pundige Bombe kanoner og 250 Mands Besætning, ankom igaar Eftermiddags her paa Rheden for at indtage Steenkul, Jfølge paalidelig Efterretning skal dette Dampskibs Bestemmelse være, at hente Storfyrst Constantin, som var i Archangel, naar han med det der nybyggede, nu hertil ankomne, Skib "Ny=Ingermanland har forenet sig med Flaaden og bragt denne til den engelske Canal, og da bringe ham tilbagetil St. Petersborg; hvorimod Flaaden skal, som det hedder, gaae indefter. Der skal tillige være hemmelige forseglede Ordrer ombord, som kun maae aabnes i Søen paa en vis Brede, og skulle angaae Dampskibets eller Flaadens nærmere Bestemmelse. - Ligeledes er hertil ankommen Fregatten "Constantin paa 44 Kanoner, bestemt til Cronstadt. Endvidere Corvetten Virginie paa 30 Kanoner, henhørende til Eskadren paa Helsingørs Rhed, som dersteds ligger for (Berl. T.) contrair Vind.
Aalborg Stiftstidende, 1844-07-24
Kjøbenhavnsposten" for i Løverdags er bleven lagt under Beslag. Vi kunne nærmest forklare os det af den Omstændighed - hedder det i Forposten" –, at Justitsraad Reiersen upaatvivlelig i Løverdags Formiddag har erholdt en animerende Næse af Cancelliet, for at have ladet Fredagsnummeret af Fædrelandet passere med en Artikel overskreven: "Den slesvigske Forening er forbudt, for hvilken Artikel Cancelliet allerede i Løverdags beordrede Red sat under Tiltale.
Aalborg Stiftstidende, 1844-07-24
De fleste af de danske Deeltagere i den skandinaviske Naturforskerforsamling i Christiania ere igaar vendte tilbage hertil med det norske Dampskib. (Kbhstp.)
Aalborg Stiftstidende, 1844-07-24
Befordringer. Den 17de de har Hs. Maj. forundtPrlieutn, og Landinspecteur (samt Posterpediteur i Løg stor C. Møller bestalling som Kammerraad og F.A. Kruhoffer af Tranekjær, Bestaling som Landmaaler. Den 20de de: Cand. theol. C. C. F. A. Schive til personel Capellan hos Sognepræsten for Brenderup, og Ore i Fyen L. C. Dahl; personel Capellan for Aastrup paa Falster, H. P. T. Krebs, til resid. Capellan for Thiersted, Skjærringe og Veileby paa Lolland; Sognepræst for Nysted og Herritzlev paa Lolland, S. G. Garde, til Sognepræst for Horslunde og Nordlunde paa Lolland; Sognepræst for Nørre Næraae og Bederslev i Fyen, E. H. West til Sognepræst for Krogsbølle i f. Stift; Sognepræst, Degn og Skolelærer paa Halligen Oland, J. N. F. Augustini, til Sognepræst for Hollingstedt i Provstiet Gottorp, og Told- og Consumtionsinspecteur i Middelfart, Capt. Benzon, til tillige at være Veier og Maaler sammesteds. S. D. er Justitsraad og Raadmand Riis-Lowson beordret til endnu i 4 Aar, fra 1ste Febr. d. A. at regne, at forblive i Directionen for det kgl. Frederiks Hospital som oekonomisk Directeur.
Aalborg Stiftstidende, 1844-07-24
I de slesvigske Stænders fjerde Møde indfandt sig Suppleanten for det tredie Landdistrict, Sognefoged Fromm fra Soed, og paa Præsidentens Spørgsmaal, af hvilket Sprog han vilde betiene sig i Forsamlingen, svarede han, at han vilde betjene sig af det danske Sprog, da han ikke er det tydske Sprog tilstrækkelig mægtig og derfor i Overeensstemmelse med Patent af 29de Marts vilde betjene sig af det danske Sprog.
Aalborg Stiftstidende, 1844-07-24
Fra Helsingør meldes under 21de ds. J Forgaars bleve 14 af de med Færgebaaden Forulykkedes Liig optagne ved Dykkeren Brown's Hjælp, og 3, som kunde skimtes paa Bunden, pilkedes i Klæderne op af en Færgemand, altsaa med det ene, som kom op, da Baaden blev optagen, ialt 18, saa der kun savnes eet. Tvende af Drengebørnene skulle have ligget i hinandens Favn. Der fandtes Spor til at Fiskene allerede havde begyndt at antaste nogle af Ligene. Dykkeren skal ikke oftere ville paatage sig et saadant Hverv, paa Grund af det Uhyggelige ved Synet af de mange Liig paa Bunden. Færgemand Børge Lind, som styrede Baaden, da Ulykken skeete, skal have faaet geistlig Trøst for et Par Dage siden, men desuagtet et have havt Mod til at bære sin haarde Skjæbne, og derfor igaar forsøgt paa at skille sig ved Livet, hvori han dog blev forhindret, hvorimod han imorges (den 21de) har fundet Leilighed til at drukne sig. (Berl. Td.)